

Халықтың санитариялық-
эпидемиологиялық
саламаттығы саласындағы
тергеп-тексеру жүргізу
қағидаларына 7-қосымша


             Тергеп-тексеру жүргізу нәтижелері туралы ақпарат


1. Тергеп-тексеру жүргізудің негізі – «туберкулез» шұғыл хабарламасының тіркелуіне байланысты.

2. Тергеп-тексеру жүргізетін бақылау және қадағалау органы – Алматы қаласының Түрксіб ауданының санитариялық-эпидемиологиялық бақылау басқармасы

3. Тартылған сарапшылар (деректерді пайдалануға келісім) - талап етілмейді.    

4. Тергеп-тексеру жүргізу мерзімі - 17.07.2026 ж. бастап 11.08.2026 ж. дейін.

5. Тергеп-тексеру жүргізілген жеке және (немесе) заңды тұлғалар – Алматы қаласы Қоғамдық денсаулық сақтау басқармасының «№20 қалалық емхана» ШЖҚ КМК.

6. Халықтың санитариялық-эпидемиологиялық саламаттылығы саласындағы нормативтік құқықтық актілер талаптарының анықталған бұзушылықтарының себептері мен сипаты - Қазақстан Республикасы Денсаулық сақтау министрінің м.а. 2022 жылғы 28 наурыздағы ҚР ДСМ-29 бұйрығымен бекітілген «Инфекциялық аурулардың (туберкулез) алдын алу жөніндегі санитариялық-эпидемияға қарсы, санитариялық-профилактикалық іс-шараларды ұйымдастыруға және жүргізуге қойылатын санитариялық-эпидемиологиялық талаптар» санитариялық қағидаларының 2-тарауының 12-тармағына сәйкес, халықты жеке есепке алу деректері бойынша профилактикалық медициналық қарап-тексеруді жоспарлауды, ұйымдастыруды және есепке алуды, сондай-ақ ақпараттық жүйеде флюорокартотеканы қалыптастыруды медициналық ұйымдардың басшылары қамтамасыз етеді. 
Аталған талаптарға қарамастан, тергеп-тексеру барысында науқастың 2025 жылғы қыркүйек айында жоспарлы флюорографиялық зерттеп-қараудан өтуге тиіс болғаны анықталды. Алайда науқас белгіленген мерзімде флюорографиялық зерттеп-қараудан өтпеген және оның тексеруден өтуі медициналық ұйым тарапынан тиісті деңгейде бақылауға алынбаған. 
Осылайша, медициналық ұйым тарапынан халықты жеке есепке алу деректері бойынша профилактикалық медициналық қарап-тексеруді жоспарлау, ұйымдастыру және есепке алу, сондай-ақ флюорографиялық зерттеп-қарауға жататын тұлғаның уақытылы тексерілуін бақылау бойынша санитариялық талаптардың сақталмауы анықталды. 
Сонымен қатар, Қазақстан Республикасы Денсаулық сақтау министрінің 2020 жылғы 30 қарашадағы ҚР ДСМ-214/2020 «Туберкулез профилактикасы жөніндегі іс-шараларды жүргізу қағидаларын бекіту туралы» бұйрығының 3-тарауы 81-тармағының 5) тармақшасына сәйкес, 15-17 жастағы балалар туберкулезге жыл сайынғы міндетті флюорографиялық зерттеп-қарауға жатады. 
Науқас 2025 жылы аталған міндетті флюорографиялық зерттеп-қараудан өтпегеніне қарамастан, медициналық ұйым тарапынан оның уақытылы тексерілуін қамтамасыз ету бойынша тиісті бақылау жүргізілмеген. 
Нәтижесінде туберкулез ауруын ерте кезеңде анықтау мүмкіндігі жіберіліп, ауру тек 2026 жылғы 29 маусымдағы флюорографиялық зерттеу кезінде күдікті өзгерістер анықталғаннан кейін ғана диагностикалық тексерулерді тереңдету арқылы анықталған.

7. Халықтың санитариялық-эпидемиологиялық саламаттылығы саласындағы нормативтік құқықтық актілердің талаптарын бұзуға жол берген жеке және (немесе) заңды тұлғалар – Алматы қаласы Қоғамдық денсаулық сақтау басқармасының «№20 қалалық емхана» ШЖҚ КМК.

8. Қабылданған шаралар – Қазақстан Республикасының Әкімшілік құқық бұзушылық туралы кодексіне сәйкес әкімшілік жауаптылыққа тартылды.

